جہاں آرا بیگم

شہزادی جہاں آرا بیگم صاحبہ(مغل شہزادی، پیدائش :2 اپریل، 1614ء ،وفات :16 ستمبر 1681ء) مغل سلطان شاہ جہاں اور ممتاز محل کی دختر  اور اورنگ زیب کی بڑی بہن تھیں۔

زندگی 
ممتاز محل کی وفات 1631ء میں ہوئی، اس وقت جہاں آرا کی عمر 17 سال کی تھی، تب مغلیہ سلطنت کی شہزادی کہلانے لگیں۔ اپنے بھائی بہنوں کی دیکھ بھال کے ساتھ اپنے شفیق والدِ محترم کی بھی دیکھ بھال اپنے سر لے لی جب ان کی ماں کا انتقال ہوا، تو ان پر بہت ساری ذمہ داریاں تھیں، ان میں ایک یہ کہ اپنے بھائی دارا شکوہ کا “نادرہ بانو“ سے نکاح، جو ممتاز محل کی خواہش اور ارادہ تھا۔ ممتاز محل کا اپنے 14ویں بچے کی ولادت کے وقت انتقال ہوا تھا  مانا جاتا ہے کہ ممتاز محل کے نجی زروزیور کی قیمت اس دور کے 1 کروڑ روپئے تھے، جنہیں شاہجہاں نے دو حصوں میں تقسیم کیا، ایک حصہ جہاں آرا کو اور دوسرا حصہ بقیہ بچوں میں تقسیم کیا۔ شاہ جہاں اکثر اپنی بیٹی جہاں آرا سے رائے مشورے لیتے تھے اور سرکاری انتظامیہ کے امور میں اکثر جہاں آرا کا دخل بھی ہوا کرتا تھا۔ اپنی عزیز بیٹی کو شاہ جہاں “صاحبات الزمانی“، “پادشاہ بیگم“، “بیگم صاحب“ جیسے القاب سے پکارا کرتے تھے۔
جہاں آرا کو اتنا اختیار بھی تھا کہ وہ اکثر قصر آگرہ سے باہر بھی جایا کرتی تھیں۔ سنہ 1644ء میں، جہاں آرا کی 30ویں سالگرہ کے موقع پر، ایک حادثہ ہوا جس میں جہاں آرا کے کپڑوں کو آگ لگ گئی اور وہ جھلس کر زخمی ہو گئیں۔ شاہ جہاں اس بات سے نہایت رنجیدہ ہوا اور انتظامی امور دوسروں کو سونپ کر اپنی بیٹی کی دیکھ بھال کرنے لگا۔ اور اجمیر شریف میں خواجہ معین الدین چشتی کی زیارت پر گیا۔ جب جہاں آرا ٹھیک ہوئیں، شاہ جہاں انہیں قیمتی ہیرے جواہرات اور زیورات تحفے میں دیئے اور سورت بندرگاہ سے آنے والی آمدنیات کو بھی تحفے میں پیش کیا۔ جہاں آرا نے بعد میں اجمیر شریف کی زیارت بھی کی، جو ان کے پردادا شہنشاہ اکبر کا طور تھا۔

خاندان سے تعلقات 

کئی انکشافات بھی اس بات کے ہیں کہ جہاں آرا اپنے بھائی اورنگ زیب کو “سفید سانپ“ (ہو سکتا ہے اورنگ زیب کے چہرے کی رنگت کی وجہ سے ہو) کہہ کر پکارا کرتی تھیں، کبھی کبھی، شیر اور چیتا کے نام سے بھی بلایا کرتی تھیں۔ اپنی بہن “روشن آرا“ سے بھی اس کی کچھ ان بن ہوا کرتی تھی۔ وجہ یہ کہ جہاں آرا کی مقبولیت سے روشن آرا حسد کرتی تھیں۔ سلطنت کی گدہ نشینی کے لیے جہاں آرا کا میلان “دارا شکوہ“ کی طرف تھا، تو روشن آرا اورنگ زیب کو سلطان دیکھنا چاہتی تھیں۔ جب اورنگ زیب مغلیہ سلطنت کا جانشین ہوا تو شاہ جہاں کو قید کیا گیا، جہاں آرا اپنے والد کے ساتھ قید میں رہا کرتی تھیں اور والد کی بیمار پرسی کیا کرتی تھیں اور شاہ جہاں کی وفات تک جہاں آرا اپنے والد کی خدمت کرتی رہیں۔
شاہ جہاں کی وفات کے بعد اورنگزیب اور جہاں آرا کے درمیان رہی کشیدگی کم ہوئی، اورنگزیب نے جہاں آرا کو صاحب شہزادی کا لقب دیا۔ جہاں آرا روشن آرا کو شہزادی بناکر خود خاموش رہ گئیں۔
جہاں آرا کو اتنے اختیارات حاصل تھے کہ وہ اورنگزیب کی پالیسیوں اور اقدامات پر کھلی نکتہ چینی کرتیں اور خوفزدہ ہوئے بغیر اورنگزیب کے انتظامی طریقوں پر تنقید کرنا بھی اس کا معمول تھا

تدفین 

جہاں آرا کی وفات پر، اورنگ زیب نے انہیں “صاحباۃالزمانی“ لقب دیا۔ جہاں آرا کی تدفین حضرت خواجہ نظام الدین کی درگاہ کے قریب ہوئی۔ ان کے مزار پر ذیل کا کتبہ لکھا ہوا ہے جو ان کی سادہ زندگی کی عکاسی کرتا ہے۔

انفرادی زندگی 
ان کی نجی زندگی کے بارے میں تفصیلات بہت دستیاب ہیں۔
یہ کافی تعلیم یافتہ تھیں، عربی فارسی زبانوں میں کافی عبور تھا، وہ ایک اچھی مصور نگار، مصنف اور شاعرہ بھی تھیں۔
جہاں آرا کی خدا ترسی، غربا کے تئیں خلوص و رحیمیت کافی مقبول تھی۔ مساجد کی تعمیر میں بھی کافی عقل مند ثابث  ہوئیں۔
جہاں آرا کافی علوم میں ماہرہ تھیں، انہوں نے خود ایک کشتی بنوائی جس کا نام “صاحبی“ تھا۔ جب اُس کشتی کے سفر کی بات آئی تو انہوں نے مکہ مکرمہ کا سفر 29 اکتوبر 1643ء کو طے کیا۔ اور یہ بھی حکم صادر کیا کہ 50 کونی (ایک کونی 4 من کے برابر) چاول مکہ شریف روانہ کیا جائے اور اس چاول کو غرباء اور ضرورت مندوں میں تقسیم کیا جائے۔"
شہر آگرہ میں ان کی پہچان اس بات سے بنی کہ انہی کی کاوشوں سے آگرہ کی جامع مسجد کی تعمیر 1648ء میں ہوئی، جو آج کل پرانے آگرہ شہر میں ہے۔
انہوں نے شاہجہان آباد شہر کی بھی تعمیر کروائی اور کی توسیع، عماراتی کام انجام دلوائے۔ جو آگے چل کر 1650ی میں مکمل ہوئے۔ چاندنی چوک اور مرکزی بازار کی بھی انہوں نے ہی تعمیر کروائی۔

صوفی 
جہاں آرا، بھائی دارا شکوہ دونوں بھائی بہن ملا بدخشی کے مرید تھے، جنہوں نے دونوں کو صوری طریقہ قادریہ سے 1641ء میں آراستہ کروایا۔ ملا شاہ بدخشی جہاں آرا سے اتنا متاثر تھے کہ اپنے بعد اس سلسلے کی ذمہ داری جہاں آرا کو سونپنی چاہی مگر صوفی طریقہ اجازت نہ دینے کی وجہ سے چپ رہ گئے۔ جہاں آرا نے حضرت خواجہ معین الدین چشتی کی سوانح لکھی جس کا نام “مونث الارواح“ تھا، اسی طرح اپنے پیر و مرشد ملا شاہ کی بھی سوانح لکھی جس کا نام “رسالہِ صاحِبیہ“ تھا۔ جہاں آرا کی تصنیف معین الدین چشتی کی سوانح اس دور کا ایک بڑا ادبی کارنامہ مانا جاتا ہے، حضرت کے انتقال کے چار سو سال بعد اُن کی سوانح لکھنا ایک کمال تھا۔ جہاں آرا اجمیر شریف کی زیارت کے موقع پر خود کو “فقیرہ“ کہا کرتی تھیں اور خود کو ایک صوفی خاتون منوانے کو مناسب خیال کرتی تھیں ۔
جہاں آرا یہ کہا کرتی تھیں کہ وہ خود اور اپنے بھائی دارا شکوہ دونوں ہی تیموری خاندان کے وہ افراد ہیں جنہوں نے صوفی طریقہ اپنایا ہے۔ اوررنگ زیب بھی صوفی طریقے کے پابند تھے۔ جہاں آرا نے صوفی طریقوں کے پاسبان کی طرح کام کیا اور بالخصوص صوفی ادب کی ترتیبات میں کافی کام کیا۔ کلاسیکی ادب کے ترجمات کے ساتھ ساتھ صوفی ادب کے ترجمات بھی کروائے۔

ابلاغ میں 
 جہاں آرا (1964ی) نام کی ایک ہندی فلم 1964 میں بنی، جس میں جہاں آرا کا کردار “مالا سنہا“ نے ادا کیا تھا۔

 حوالہ جات - ثقافتی ورثے میں 
 Her early life is depicted in The Royal Diaries book series as Jahanara: Princess of Princesses, India - 1627 by Kathryn Lasky.
 Jahanara is the protagonist of the novel Beneath a Marble Sky, by John Shors.
 She is the main character in the novel Shadow Princess by Indu Sundaresan, published on 23 March 2010.
 She is also the main character in Jean Bothwell's An Omen for a Princess (1963).
 Actresses مالا سنہا and منیشا کوئرالاhave portrayed the role of Jahanara in their respective films, namely جہان آرا (فلم) (1964) and Taj Mahal: An Eternal Love Story'' (2005).

حواشی

ادب 
 
 
 

1614ء کی پیدائشیں
1681ء کی وفیات
آگرہ کی شخصیات
اجمیر کی شخصیات
اسلامی مذہبی رہنما
چنگیز خان کی اولاد
خاندان تیموری
سترہویں صدی کی بھارتی مصنفات
سترہویں صدی کی مصنفات
سترہویں صدی کے مصنفین
سترہویں صدی میں ہندوستانی خواتین
سلطنت مغلیہ
صوفی شعرا
کامنز زمرہ جس کا ربط ویکی ڈیٹا پر ہے
مغل اشرافیہ
مغل شاہزادیاں
مغلیہ سلطنت کی خواتین
ہندوستانی خاتون شاہی اقتدار
ہندوستانی خواتین مذہبی رہنما
ہندوستانی صوفی اولیا
ہندوستانی صوفیا
سترہویں صدی کی ہندوستانی شخصیات
سترہویں صدی کے بھارتی مصنفین
شہنشاہوں کی بیٹیاں
راجسھتان کے معلمین
Short description is different from Wikidata